இங்குதான் பெர்த்தாவும் அவரது அமைப்பும் வருகிறார்கள். பூர்வகுடி மக்களை ஒருங்கிணைத்து அவர்கள் நடத்திய போராட்டங்களால் சீனக் கட்டுமான நிறுவனம் பின்வாங்கியது. இதனால் தற்காலிகமாக அணைக்கட்டுமானம் நிறுத்திவைக்கப்பட்டிருக்கிறது. இது பெர்த்தாவுக்கும் அவரது அமைப்புக்கும் பூர்வகுடி மக்களுக்கும் கிடைத்த மகத்தான வெற்றி. இதற்காகக் கடந்த ஆண்டு சுற்றுச்சூழல் பணிகளுக்காக வழங்கப்படும் ‘கோல்டுமேன் சுற்றுச்சூழல் விருது’ பெர்த்தாவுக்கு வழங்கப்பட்டது.